বিদেশ যাওয়ার জন্য যেখান থেকে  ডকুমেন্টস  এটাস্টেট করবেন/ আইন মন্ত্রণালয়ের /পররাষ্ট্র মন্ত্রণালয়
Channel: Kamrul Hasan
Date: 2020-07-22

(০১) সত্যায়ন কেন করা হয়?
উত্তরঃ- চাকরি বা যে কোনো আবেদনপত্রে সত্যায়িত চাওয়া হয় কারণ আবেদনপত্রে আপনার দাখিলকৃত ডকুমেন্ট সত্যি কিনা অথবা আসল ডকুমেন্টের অনুলিপি কিনা সেটা একজন সাইন করে সাক্ষ্য দেবেন। স্বাক্ষী এমন ব্যক্তি হবেন যার সাক্ষ্য বিশ্বাস করার যুক্তিযুক্ত কারণ আছে। এক্ষেত্রে বাংলাদেশ সরকারের প্রথম শ্রেণির গেজেটেড কর্মকর্তা এদের মধ্যে অষ্টম গ্রেড থেকে তদুর্ধ্ব, বিশেষ ক্ষেত্রে সাংসদ, মেয়র বা স্থানীয় সরকারের চেয়ারম্যান বা ভাইস চেয়ারম্যান, সরকারি অধ্যক্ষ, গণমাধ্যমের সম্পাদকসহ কিছু গণ্যমান্য ব্যক্তিকে সত্যায়নের এখতিয়ার দেওয়া হয়েছে।

(০২) পরিচিত কেউ না থাকলে,সত্যায়িত কিভাবে করব?
উত্তরঃ- আপনি যদি ভার্সিটি ভর্তি পরীক্ষার্থী হয়ে থাকেন তবে সত্যায়িত না করলেও তেমন সমস্যা নেই। সত্যায়িত না করা হলে তেমন হয়রানীর স্বীকার হতে হয় বলে এমন কোন তথ্য এখন পর্যন্ত নেই।
তবে আপনি যদি চাকরি প্রত্যাশী হয়ে থাকেন এবং কোন চাকরির জন্য আবেদন করে থাকেন তবে আপনাকে সত্যায়িত কাগজপত্র ও ছবি দেয়াটাই ভালো।
আর আপনার একান্ত পরিচিত কেউ না থাকলে যদি কোন পরিচিতি ফাস্ট ক্লাস গেজেট অফিসারের সন্ধান পান তবে একইসাথে অনেকগুলো কাগজপত্র ও ছবি সত্যায়িত করে রাখবেন।  তাহলে আর ভবিষৎ এ হয়রানীর স্বীকার হতে হবেনা।

(০৩) নিজে সত্যায়িত "সিলমোহর" বানিয়ে সত্যায়িত করলে কি কোন ঝামেলা হবে?
উত্তরঃ আপনি চাইলে যেকোন সিলমোহর বানানোর দোকান থেকে গিয়ে আপনার মনমত সিল বানিয়ে নিতে পারেন এটি বিশ্ববিদ্যালয় ভর্তির ক্ষেত্রে করা যায় কিন্তু সরকারী চাকরীতে এই কাজ করলে আপনার হয়রানীর স্বীকার সহ মামলা খেতে পারেন।

(০৪) সত্যায়িত করার ক্ষেত্রে দূর্ভোগ এড়াতে কি করা যায়?
উত্তরঃ- দুর্ভোগ থেকে রেহাই পেতে ভূয়া সীল দেশে লাখ লাখ চাকরি প্রার্থী রয়েছে যারা প্রতিদিন চাকরির আবেদন করার জন্য ছবি ও কাগজপত্র সত্যায়িত করতে সরকার নির্ধারিত প্রথম শ্রেণির কর্মকর্তাদের পিছনে পিছনে ঘুরতে হয়। এক্ষেত্রে তারা সীমাহীন দুর্ভোগের স্বীকার হন।
শুধু চাকরিই নয়, দেশে শিশু থেকে বয়স্ক পর্যন্ত বিভিন্ন শ্রেণি-পেশার প্রায় সব নাগরিককে লেখাপড়া,পাসপোর্ট আবেদন, বিভিন্ন নাগরিক সুবিধা নেওয়ার জন্য ছবি, শিক্ষাগত যোগ্যতার সনদসহ বিভিন্ন কাগজপত্র বাধ্যতামূলক সত্যায়িত করতে হয়। সরকার নির্ধারিত প্রথম শ্রেণির কর্মকর্তার কাছে সত্যায়িত করতে গেলে ওই কর্মকর্তা ম্যানেজ করতে পারা রীতিমত ভাগ্যের ওপর ছেড়ে দিতে হয়। এ সময় সরকারি এই কর্মকর্তার কটূ কথা বা বাজে আচরণও হজম করতে হয়। এছাড়া অনেকেই আবার সত্যায়নের জন্য নির্দিষ্ট অংকের টাকা নিয়ে থাকেন। এসব ঝামেলা এড়াতে বাধ্য হয়ে অনেকেই ভুয়া "সত্যায়িত" সীল বানিয়ে জালসই দিয়ে নিজের সত্যায়িত নিজেই করেন। ভুয়া সত্যায়ন ও সই জাল করার বিষয়ে আহমেদ হিমেল দুঃখ প্রকাশ করে বলেন, সম্প্রতি জাতীয় যাদুঘরের প্রশাসনিক কর্মকর্তা পদে আবেদনের জন্য ছবি ও কাগজপত্র সত্যায়িত করতে গিয়ে ঢাকা কলেজের শিক্ষকদের দ্বারে দ্বারে ঘুরেছেন। আমাকে কেউ চেনেন না বলে সত্যায়িত করাতে পারিনি। 

পরবর্তীতে বাধ্য হয়ে একটি ভুয়া সীল বানিয়েছি। তিনি জানান, নীলক্ষেতসহ ঢাকা শহরের যে কোনো সীলপ্যাড তৈরীর দোকানে এসব ভুয়া সীল ৫০-৮০ টাকার বিনিময়ে তৈরী করা হয়।
নাম প্রকাশে অনিচ্ছুক অপর এক চাকরিপ্রার্থী ভূয়া সত্যায়ন বিষয়ে বলেন, বেশিরভাগ সরকারি চাকরিসহ যে কোনো চাকরির ক্ষেত্রেই আবেদনের সঙ্গে "সত্যায়িত" কাগজপত্র জমা দিতে হয় কিন্তু বিসিএস কর্মকর্তাদের ধরে সত্যায়িত করার যে দুর্ভোগ তা থেকে বাঁচতে কখনো জালিয়াতির আশ্রয় নিতে হয়, যদিও সব কাগজপত্রই আসল। সত্যায়ন এখতিয়ার পাওয়া ব্যক্তিরা যা বলেন সত্যায়িত করতে দুর্ভোগ ও দায়িত্বপ্রাপ্তদের অনীহার কারণেই প্রার্থীরা বাধ্য হয়ে জালিয়াতির আশ্রয় নিচ্ছে এমন অভিযোগ নতুন নয়। কিন্তু প্রশ্ন হচ্ছে সত্যায়ন করার এখতিয়ার ও সত্যায়ন করতে সরকারি নির্দেশের পরেও কেন সত্যায়িত করতে করতে চান না? এ বিষয়ে প্রশ্ন করা হলে নাম প্রকাশে অনিচ্ছুক ৩১ তম বিসিএস এর একজন শিক্ষা কর্মকর্তা জানান, অপরিচিত কারও ছবি বা কাগজপত্র "সত্যায়িত" করার নিয়ম নেই। এক্ষেত্রে মূল কাগজপত্র উপস্থাপন করলেও ওই ব্যক্তি সম্পর্কে ভালোভাবে অবগত না হয়ে "সত্যায়িত" করাটা খুবই ঝুঁকিপূর্ণ।
কারণ ওই ব্যক্তি যদি "সত্যায়িত" করা কাগজপত্র নিয়ে কোনো রকম জালিয়াতির আশ্রয় নেন, এবং তা নিয়ে যদি বড় ধরনের কোনো বিপত্তির সৃষ্টি হয় তাহলে এর দায়ভার সম্পূর্নই এসে পড়বে আমাদের (সংশ্লিষ্ট ক্যাডার) ওপর। তাই ঝামেলা এড়াতে ‘সত্যায়িত’-এর ব্যাপারে আমরা একটু সচেতন থাকি।




সত্যায়িত নিয়ে আমাদের এই পোস্ট'টি আপনার জন্য উপকারী মনে হলে আমাদের কমেন্ট বক্সে আপনার মূল্যবান মতামত প্রদান করুন।